मेटा ने 'गूगल वीयर OS' के लिए लॉन्च किया वॉट्सऐप ऐप, वॉइस मैसेज भी कर सकेंगे
इंस्टेंट मैसेजिंग ऐप वॉट्सऐप अब स्मार्टवॉच के 'गूगल वीयर OS' के लिए अवेलेबल हो गया है। अब गूगल वीयर ऑपरेटिंग सिस्टम वाले स्मार्टवॉच यूजर्स बिना फोन के वॉट्सऐप यूज कर पाएंगे। वॉट्सऐप की पेरेंट कंपनी मेटा के CEO मार्क जुकरबर्ग ने इसके बारे में जानकारी
इंस्टेंट मैसेजिंग ऐप वॉट्सऐप अब स्मार्टवॉच के 'गूगल वीयर OS' के लिए अवेलेबल हो गया है। अब गूगल वीयर ऑपरेटिंग सिस्टम वाले स्मार्टवॉच यूजर्स बिना स्मार्टफोन के वॉट्सऐप यूज कर पाएंगे।
वॉट्सऐप की पेरेंट कंपनी मेटा के CEO मार्क जुकरबर्ग ने इसके बारे में जानकारी दी। उन्होंने लिखा,'अब आप नए वॉट्सऐप फॉर वेयर OS ऐप के साथ अपनी कलाई से वॉट्सऐप कर सकते हैं।'
बिना फोन के स्मार्टवॉच में वॉट्सऐप यूज कर सकते हैं 
गूगल वीयर OS से चलने वाली स्मार्टवॉच में ऐप इंस्टॉल और अकाउंट सेटअप करने के बाद यूजर्स को वॉट्सऐप यूज करने के लिए वॉच को फोन से कनेक्टेड नहीं रखना होगा। फोन की तरह ही स्मार्टवॉच के ऐप के जरिए यूजर्स मैसेज, वॉयस मैसेज करने के साथ वॉट्सऐप के दूसरे फीचर्स यूज कर सकते हैं।
हालांकि, इसके लिए स्मार्टवॉच LTE-कैपेबल होना चाहिए, जो eSIM को सपोर्ट करती हो या फिर उसमें डेडिकेटेड सिम स्लॉट हो। ऐसा नहीं होने पर फोन से कनेक्ट किए बिना स्मार्टवॉच में इंटरनेट नहीं चलेगा और आप वॉच को फोन से कनेक्ट किए बिना वॉट्सऐप यूज नहीं कर पाएंगे।
अभी केवल नोटिफिकेशन और क्विक रिप्लाई फीचर के जरिए वॉट्सऐप यूज करते है यूजर्स
अभी स्मार्टफोन में वॉट्सऐप के नोटिफिकेशन दिखाई देते हैं, जिसमें टच करके क्विक रिप्लाई फीचर के जरिए यूजर्स मैसेज का रिप्लाई कर सकते हैं। इसके साथ ही कॉल आने पर यूजर्स कॉल रिसीव करके बात भी कर सकते हैं। वहीं, स्मार्टवॉच में वॉट्सऐप इंस्टॉल करने के बाद यूजर्स ऐप के सभी फीचर्स को यूज कर पाएंगे।
